title: integratsion - 9-sinf Informatika va axborot texnologiyalari
text: Biror dasturiy taʼminot uzluksiz ishlash-ishlamasligini uzil-
  kesil tekshib boʻlmasligini yodda tuting. Ikkita sonni bir-biriga
  qoʻshadigan oddiy dasturni tasavvur qiling. Mantiqan, uning
  ishlashini tekshirish uchun 3 va 4 sonlarini kiritish kerak.
  Agar dasturiy taʼminot 7 javobini chiqarsa, sinovdan oʻtgan
  hisoblanadi. 5 va 9 sonlari kiritilsa-chi? 7 va 3,5 sonlari kiritilsa-
  chi? Dasturiy taʼminot uzluksiz ishlayotganini koʻrsatish uchun
  cheksiz sonlarni kiritish mumkin, ammo buning imkoni yoʻq.
  Dasturiy taʼminot ishlamayotganini isbotlovchi sinov haqida
  oʻylab koʻrish toʻgʻriroq yondashuv boʻladi. Agar sinovda xato
  chiqmasa, demak u ishlayapti deb taxmin qilinadi.
  Agar sinov yechimning bir qismi toʻgʻri ishlamayotganini
  koʻrsatsa, shu bobning boshida siz koʻrgan zinapoya modelini
  koʻrib chiqing. Biror narsa toʻgʻri ishlamasa, mutaxassis
  muammoga sabab boʻlgan loyiha yoki tahlil qismini topish
  uchun ishni qayta koʻrib chiqishi va unga sinov natijalari
  asosida yana bir nazar solishi kerak boʻladi. Spetsifikatsiya
  yoki loyihaga, yoki ikkalasiga ham oʻzgartirish kiritilishi kerak
  boʻlishi mumkin.
  Mijoz doim sinov rejasining ishtirokchisi boʻlishi kerak. Dasturiy
  taʼminot kelishilgandek ishlashiga ishonch hosil qilish lozim.
  Agar sinov rejaga mos ravishda bajarilsa va natijalar qoniqarli
  boʻlsa, mahsulot qabul qilinadi va keyingi bosqichga oʻtiladi.